ΠΡΟΚΗΡΥΞΗ ΓΙΑ ΣΠΟΥΔΕΣ ERASMUS+ ΚΑΤΑ ΤΟ ΑΚΑΔΗΜΑΪΚΟ ΕΤΟΣ 2026-2027
Οι φοιτητές/τριες που επιθυμούν να μετακινηθούν για ΣΠΟΥΔΕΣ στο πλαίσιο του Ευρωπαϊκού Προγράμματος Erasmus+ κατά το ακαδημαϊκό έτος 2026-27, θα πρέπει να υποβάλουν την αίτησή τους αποκλειστικά ηλεκτρονικά. Αναλυτικές πληροφορίες για τη διαδικασία βρίσκονται εδώ: <https://erasmus.uth.gr/gr/spoudes/diadikasia-aitisis>  

Οι φοιτητές/τριες μπορούν να ενημερωθούν για τα συνεργαζόμενα Πανεπιστήμια των Τμημάτων τους εδώ:   <http://erasmus.uth.gr/gr/spoudes/etairoi-gr> 

Οδηγίες για την online υποβολή των αιτήσεων βρίσκονται εδώ: <https://erasmus.uth.gr/docs/Odigos_simplirosis_Aitisi__2026_2027.pdf> 

Αφού συμπληρωθούν όλα τα πεδία ηλεκτρονικά, θα πρέπει στη συνέχεια να αναρτηθούν και τα απαραίτητα εξής συνοδευτικά δικαιολογητικά:

*         Το έντυπο της  <https://erasmus.uth.gr/docs/aitisi_spoudes_1.docx>  
Αίτησης Συμμετοχής πλήρως συμπληρωμένο με επικαιροποιημένα τα προσωπικά στοιχεία.

[bookmark: _GoBack]*         Πιστοποιητικό πρόσφατης Αναλυτικής Βαθμολογίας (ή βεβαίωση σπουδών για τους υποψήφιους διδάκτορες) από τη Γραμματεία του Τμήματος στο οποίο ανήκουν.

*         Σύντομο Βιογραφικό Σημείωμα, στο οποίο θα αναφέρονται και οι λόγοι για τους οποίους θέλουν να συμμετάσχουν στο πρόγραμμα ERASMUS+ (στα ελληνικά). Το Βιογραφικό Σημείωμα ΔΕΝ μπορεί να είναι χειρόγραφο.

*         Αντίγραφα πιστοποιητικών γλωσσικής ικανότητας.

*         Αντίγραφο του Δελτίου Αστυνομικής Ταυτότητας.

Οι αιτήσεις των υποψηφίων υποβάλλονται αποκλειστικά ηλεκτρονικά μέσω συνδέσμου που αναγράφεται στις οδηγίες από την Τρίτη 13 Ιανουαρίου έως και Παρασκευή 13 Φεβρουαρίου 2026 (μέχρι 13.00, ώρα Ελλάδας) και θα αφορούν σε μακροχρόνιες μετακινήσεις κατά το ακαδημαϊκό έτος 2026-2027.

*         Οι φοιτητές/τριες έχουν δικαίωμα υποβολής μίας αίτησης συμμετοχής στο Πρόγραμμα Erasmus+ ανά ακαδημαϊκό έτος (για σπουδές ή για πρακτική άσκηση).
*    Οι αιτήσεις των ενδιαφερομένων, αφού συγκεντρωθούν στο Γραφείο Διεθνών Ευρωπαϊκών Προγραμμάτων/Erasmus+, αποστέλλονται στους Ακαδημαϊκούς Υπεύθυνους των Τμημάτων για την τελική επιλογή.
*      Η οποιαδήποτε μετακίνηση του/της φοιτητή/τριας προϋποθέτει έγκριση του προγράμματος σπουδών από το όργανο που έχει ορίσει το Τμήμα (Συνέλευση Τμήματος) ως αρμόδιο για αντιστοίχιση, αναγνώριση ή ισοδυναμία.
*         Εκπρόθεσμες ή ελλιπείς αιτήσεις δεν γίνονται δεκτές.
Τα αποτελέσματα αυτής της επιλογής ανακοινώνονται στην ιστοσελίδα του Γραφείου Διεθνών Σχέσεων του Πανεπιστημίου Θεσσαλίας.

Για οποιαδήποτε απορία επικοινωνήστε με την κα Άσπα Αλεξίου, 24210 74289 <mailto:aspalexiou@uth.gr> aspalexiou@uth.gr
